2022. gada 18. februārī

**Latvijas kauss kamaniņu sportā**

Piektdien, 18. februārī norisinājās Latvijas kauss kamaniņu sportā, kurā piedalījās 59 sportisti.

“Junioru” vīriešu konkurencē starp diviem dalībniekiem uzvaru izcīnīja Kaspars Rinks, otrajā pozīcijā atstājot Valtu Pavlovu.

“Junioru” sieviešu konkurencē pirmā vieta Zanei Kalumai. Savukārt otrajā pozīcijā Frančeska Bona.

“Junioru” divvietīgo ekipāžu konkurencē Latvijas kausā uzvaru izcīnīja Jānis Gruzdulis Borovojs/Uldis Jakseboga. Otrajā vietā Anda Upīte/Zane Kaluma. Savukārt trešajā vietā Kaspars Rinks/Vitālijs Jegorovs.

“Junioru” sieviešu duetu konkurencē uzvaru izcīnīja Viktorija Ziediņa/Selīna Elizabete Zvilna. Savukārt Marta Pole/Agnija Bogdanova pirmajā braucienā nesasniedz finišu un no sacensībām izstājās.

“Jaunieši A” konkurencē zelta godalgu izcīnīja Aleksis Siņiļņikovs. Otrajā vietā Marts Eduards Markitāns. Savukārt trešajā pozīcijā Svens Tīlans.

“Jaunietes A” konkurencē labāko rezultātu divu braucienu summā uzrādīja Katrīna Duganova, otrajā vietā atstājot Agniju Bogdanovu, bet trešajā – Annu Aizupi.

“Jaunieši B” sešu sportistu lielā konkurencē uzvaru izcīnīja Roberts Sprukulis. Otrajā vietā ierindojās Ričards Daukšta. Savukārt bronzas godalgu izcīnīja Ģirts Circenis.

“Jaunietes B” konkurencē pirmā vieta Ulrikai Latvenai. Otrajā pozīcijā divu braucienu summā ierindojās Gerda Brakmane, bet trešajā vietā Margita Sirsniņa.

“Jaunieši A” divvietīgo ekipāžu konkurencē uzvara Eduardam Martam Markitānam/Ēdenam Čepulim.

Jaunāko dalībnieku konkurencē pirmā vieta Evertam Preciniekam. Otrajā vietā Jēkabs Blāķis, bet trešo vietu izcīnīja Edgars Bergmanis.

“Jaunietes C” konkurencē pirmajā vietā ierindojās Katrīna Parfenkova. Otrajā vietā Katija Rimicāne. Savukārt trešo vietu izcīnīja Margarita Vancāne.

Sestdien, 19. februārī norisināsies Latvijas čempionāta oficiālie treniņbraucieni. Savukārt svētdien, 20. februārī tiks noskaidroti Latvijas čempioni kamaniņu sportā.

Sacensību norises laikā tiek ievēroti epidemioloģiskās drošības pasākumi.

Informāciju sagatavoja:

Ieva Ose

LKSF sabiedrisko attiecību speciāliste

Tel. +371 282 66 456